section_heading: Vrste vojnika
paragraph_text: mini|150px|desno|Asurbanipalova straža naoružana lukovima; [[Niniva, oko 645. pr. Kr.]] Stalnu vojsku utemeljio je Tiglat-Pileser III. krajem 8. st. pr. Kr. Dotada su ljudi podizani na oružje posebnom odredbom, a takav se način sazivanja vojske nazivao ilku, a svatko je bio obvezan služiti u vojsci kroz određeno razdoblje u godini. S vremenom ilku nije mogao zadovoljiti potrebnu brojnost vojske, pa se prema kraju asirskog carstva sve više koriste strane vojske i plaćenici. Sami su Asirci slani po cijelom carstvu, jer su bili njegov najlojalniji čimbenik. Od njih se sastavljala konjica i jedinice s kočijama, dok su stranci i plaćenici činili pješaštvo. Od stranaca najčešće se pojavljuju Aramejci, a kasnije i Grci.